Ar fallgalon on krapet ganti hiziv.  Petra zo o waskañ ouzh va ene ? Poan-spered reizh pe emgarantez ziwir ? Ne gavin ket respont ebet. Neus forzh penaos, ne vefe ket talvoudus.  Adkregiñ a ran gant red va buhez. Kempenn va gwele, distlabezañ va chambr, diskrivañ dur mignon, kendelcher  gant ul labour kroget bennak. Kendelcher ouzh va buhez.  Fenoz ech adkavin va foan, ar gwask dam chalon.    Dre chañs e vefe bezañ un draig dichortoz hag a zegouezhfe em devezh. Choarzhadenn ur plachig hag a red war lerch he mamm. Un amezeg hag a son klarinetten en abardaez. Aloubiñ a ra ur sioulder trumm achanon neuze, evel gwad nevez o redek em gwazhiennoù.    Pe netra. Frealz ebet. Bech ar vuhez o pouezañ war ma divskoaz.  Perak out mantret, va ene,  ha perak  hirvoudiñ ?  Esper e Doue, rak e veuliñ a fell din,  eñ va salver ha va Doue ! (Salm 41)